SET เสี่ยงเปิดลบ หลังราคาน้ำมันลด – ดอลลาร์ฯแข็งกดดัน “ฟันโฟลว์”
แนวโน้มตลาดหุ้นไทยวันนี้มีโอกาสปรับตัวลดลง หลังราคาน้ำมันลด – ดอลลาร์ฯแข็งกดดัน “ฟันโฟลว์” เป็นลบในระยะสั้น
18 มิ.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวลง จากราคาน้ำมันที่ปรับตัวลงอาจจะมากดดันหุ้นในกลุ่มพลังงาน และเงินดอลลาร์สหรัฐฯก็แข็งค่าขึ้นด้วยส่งผลให้ Fund Flow มีภาพเป็นลบในระยะสั้น
อย่างไรก็ดีให้ติดตามการประชุมศูนย์บริหารสถานการณ์โควิด-19 (ศบค.) ชุดใหญ่ในวันนี้ โดยให้ติดตามดูว่าจะมีการผ่อนคลายอะไรเพิ่มเติมหรือไม่ อย่างไร โดยเฉพาะร้านอาหารที่อาจจะได้กลับมาเปิดให้บริการเต็มรูปแบบ และอาจจะมีการพูดถึงเรื่องแผน “ภูเก็ต แซนด์บ็อกซ์” (Phuket Sandbox) ดังนั้นวันนี้ก็ลุ้นปัจจัยในประเทศมาช่วยหนุนตลาดฯ
พร้อมให้แนวรับ 1,610-1,605 จุด ส่วนแนวต้าน 1,620-1,625 จุด